เกาะติดสถานการณ์วุ่นวายทางการเมืองในอิหร่าน
ความเพียรพยายามของรัฐบาลอิหร่าน ในการปราบปรามฝ่ายตรงข้ามขยายขอบเขตออกไป โดยมีการจับกุมนักหนังสือพิมพ์ ผู้นำทางการเมือง นักศึกษาและศาสตร
ในวันอังคาร สถานีโทรทัศน์ของรัฐบาลอิหร่าน เริ่มเป็นฝ่ายรุกโดยการแพร่ภาพการเดินขบวนสนับสนุนรัฐบาลทั่วประเทศ ซึ่งรวมถึงสตรีกลุ่มหนึ่ง ในเมืองอิสฟาหานที่ร้องตะโกนคำขวัญแสดงความนิยมผู้นำสูงสุดอายาตุลลาห์ อาลี คามาเนอินั้นด้วย การรณรงค์ทางสื่อนี้ดำเนินไปพร้อมๆกับการที่ผู้นำทางการเมืองกล่าวตีสำนวนโวหาร โจมตีฝ่ายตะวันตกอย่างรุนแรงและการจับกุมบุคคลรุ่นใหม่ รวมทั้งผู้นำของฝ่ายตรงกันข้ามหลายครั้งเป็นลำดับด้วย รายงานระบุว่า ในหมู่ผู้ที่โดนจับกุมเมื่อไม่กี่ชั่วโมงมานี้มีนายชาปัวกาซีมีพี่เขยของนายเมียร์ โฮสเซน มูซาวีผู้นำของฝ่ายตรงข้ามรวมอยู่ด้วยหลานชายของนาย เมียร์ โฮสเซน มูซาวี โดนสังหารระหว่างที่มีการประท้วงเมื่อวันอาทิตย์ ตามรายงาน นูชิน อีบาดิน้องสาวของชิริน อีบาดิผู้ได้รับรางวัลโนเบล และนักหนังสือพิมพ์ โมฮัมเหม็ด จาวัด ซาเบรี บัดโรซาดัตโมฟิดิ นาซริน วาซิริ มาชาอัลลาห์ วาเอซซิน และคีย์วานเมห์เรกานต่างโดนจับกุมตัวไป ประธานรัฐสภาอาลี ลาริจานิกล่าวโจมตีฝ่ายตรงข้ามโดยหาว่าผู้สนับสนุนฝ่ายตรงข้ามว่าเป็น "พวกลบหลู่ศาสนาและพวกปฏิวัติซ้อน " เขากล่าวไว้ตอนนี้ว่า "รัฐสภาเรียกร้องให้รัฐบาลรวมทั้งกระทรวงมหาดไทย และกระทรวงข่าวกรองและระบบตุลาการ จับกุมพวกลบหลู่ศาสนาและพิจารณาลงโทษพวกที่ต่อต้านการปฏิวัติอิสลามเหล่านี้ให้หนักๆ โดยไม่ต้องปรานี" เขายังกล่าวชวนให้คิดว่า สหรัฐและประเทศตะวันตกอื่นๆคือผู้ที่ปลุกระดมให้มีการประท้วงเมื่อเร็วๆ นี้ เขายังกล่าวโจมตีถ้อยแถลงที่ประธานาธิบดีบารัคโอบามากล่าวไว้เมื่อวันจันทร์ที่ว่า อิหร่านกดขี่ข่มเหงพลเมืองอิหร่านผู้ไร้เดียงสาอย่างรุนแรงและไม่ยุติธรรมนั้น โดยเขากล่าวย้อนให้ว่า ประธานาธิบดีโอบามาควรวิตกกังวล เกี่ยวกับการที่ทหารอเมริกันละเมิดสิทธิมนุษยชนที่อ่าวกวนตานาโม อัฟกานิสถาน และอิรัคจะเข้าท่ากว่าเขายังเย้ยหยันวุฒิสมาชิกอเมริกัน จอห์น เครี่ที่เสนอเมื่อเร็วๆ นี้ที่ขอไปเยือนอิหร่านโดยกล่าวว่า นโยบายอเมริกันต่ออิหร่านนั้น มีลักษณะตีสองหน้าและหลอกลวงเขากล่าวว่าวุฒิสมาชิกอเมริกันจอห์น เครี่ส่งหนังสือขออนุญาตมาเยือนอิหร่าน นานมาแล้วเขาตั้งคำถามว่า "การหยุดยั้งสหรัฐไม่ให้ใช้มาตรฐานที่ไม่เท่ากันต่ออิหร่าน จะไม่ดีกว่าการมาเยือนอิหร่านละหรือ? สมาชิกรัฐสภาอิหร่าน ดูเหมือนจะมีจำนวนเพียงครึ่งเดียวระหว่างที่นายอาลี ลาริจานิกล่าวสุนทรพจน์ แต่ฝ่ายที่ยึดแนวแข็งกร้าว ผู้สนับสนุนรัฐบาลที่มาร่วมการประชุมวาระดังกล่าวพากันร้องตะโกนว่า "ขอให้อเมริกาจงพินาศ" และ "ขอให้อิสราเอลจงพินาศ"นอกเหนือจากการเดินขบวน ที่สถานีโทรทัศน์ของรัฐบาลเรียกว่า "การเดินขบวนต่อต้านฝ่ายตะวันตก" ไปตามทางเดินระหว่างแถวที่นั่งในรัฐสภา สมาชิกแห่งคณะกรรมาธิการฝ่ายความมั่นคงแห่งชาติของรัฐสภา โมฮำเหม็ด กามามิราดเรียกร้องให้ฝ่ายตุลาการของอิหร่าน "ตัดมือผู้ที่อยู่เบื้องหลังการปลุกระดมมวลชนผู้ก่อจลาจลผู้ท้าทายพื้นฐานของระบบโดยแท้นี้" รัฐมนตรีว่าการกระทรวงการต่างประเทศอิหร่านมานูเชอร์ม็อตตากิโจมตีฝ่ายตะวันตก โดยเฉพาะอย่างยิ่งอังกฤษว่า ปลุกระดมให้มีการประท้วงในอิหร่านโดยกล่าวว่าการจลาจลที่เกิดขึ้นเมื่อเร็วๆ นี้ไม่มีประเทศไหนในโลกยอมรับได้และเสริมว่า การประกาศอย่างน่าละอายแสดงให้เห็นว่าพวกเขาตีสองหน้าและยังพูดกล่าวหาต่อไปว่า ฝ่ายตะวันตกหนุนหลังฝ่ายตรงข้ามกับรัฐบาลอิหร่าน และการประท้วงของพวกเขา สถานีโทรทัศน์ของรัฐบาลยังกล่าวว่า การกำหราบนักศึกษาตามมหาวิทยาลัยอิหร่านระดับยอดๆเพราะพวกเขารับผิดชอบในการปลุกปั่นให้ก่อความไม่สงบ รายงานของรัฐบาล ยังอ้างคำพูดของนักบวชผู้นิยมรัฐบาลที่กล่าววิพากษ์ตำหนิ"พวกลูกสมุน" ในหมู่นักบวช อยาตุลลาห์ นูรี ฮามาดานิ ผู้ยึดแนวแข็งกร้าวหาว่า องค์การข่าวกรองของตะวันตกและของอิสราเอลเป็นผู้ยั่วยุให้เกิดการเดินขบวนเมื่อเร็วๆ นี้